**Тартиби гирифтани раводид барои кормандони хориҷии субъектҳо**

1. Субъектҳои МОИ дар ҳолати зарурӣ баҳри гирифтани раводид барои корманди ташрифоваранда барои кор дар МОИ «Суғд» ба Маъмурияти МОИ аз рӯи тартиби муқарраршуда як моҳ пеш аз ташрифи мазкур дархост пешниҳод менамоянд.
2. Маъмурияти МОИ дархостро баррасӣ намуда, ба субъектҳои МОИ дар бораи имконияти гирифтани раводид барои корманди ташрифоваранда барои кор дар МОИ «Суғд» мушаххасан оид ба ҳар кадом номзад хабар медиҳад.
3. Рӯйхати шахсони барои кор ба МОИ «Суғд» ташрифоваранда аз ҷониби мақоми ваколатдори давлатии идоракунии минтақаҳои озоди иқтисодӣ тасдиқ гардида, он барои баррасӣ ба идораҳои консулии Вазорати корҳои хориҷӣ дар ҷойҳои ташрифи кормандон дар ҳудуди Ҷумҳурии Тоҷикистон ирсол мегардад.
4. Маъмурияти МОИ пешвозгирӣ ва ҳамроҳии шахсони ташрифовардаро то ҳудуди МОИ «Суғд» якҷоя бо намояндаи субъекти МОИ ва аз ҳисоби ӯ ташкил мекунад.
5. Айнан ҳамин тартиб ҳангоми ба хориҷ рафтани кормандон - шаҳрвандони хориҷие, ки дар МОИ «Суғд» кор мекунанд, анҷом дода мешавад.